钦定古今图书集成/明伦汇编/官常典/第092卷 > 怀荣穆王宗晖
## 钦定古今图书集成/明伦汇编/官常典/第092卷 > 怀荣穆王宗晖

按《宋史濮王传》：“濮安懿王允让第四子宗晖，元丰中
以淮康军节度使袭濮国公，安懿王及三夫人改祔
命为志，并题神主，加同中书门下平章事，开府仪同
三司，进嗣濮王。哲宗立，改镇南节度使，检校司徒。绍
圣元年薨，年六十七，赠太师，追封怀王，谥荣穆。子仲
璲。先是，濮国嗣王四孟诣洛，享园庙，以河南府县官”
充亚、终献。宗晖之袭封也，神宗始命以其子为之。仲
璲遂以“终献”侍祠凡十馀年，父丧，哀痛不能胜才，服
除而卒，官右监门卫大将军、合州刺史。